Karl May

**Karl Friedrich May** alebo **Carl Friedrich May**, po slovensky niektoré jeho najstaršie preklady vyšli v tvare **Karol May**,  (* 25. február 1842, Ernstthal – † 30. marec 1912, Radebeul) bol nemecký spisovateľ. Preslávil sa hlavne príbehmi o indiánskom náčelníkovi Winnetuovi a Old Shatterhandovi.

Dobrodružná kniha (najmä román) Karla Maya alebo film nakrútený na jeho motívy, najmä z indiánskeho prostredia, sa hovorovo označuje ako **mayovka**.

## Život
K. May bol piatym zo 14 detí chudobného tkáča v Erzgebirge. Do piatich rokov bol slepý. Stal sa učiteľom. V rokoch 1862 až 1874 si s prestávkami odsedel vo väzení viacero trestov odňatia slobody (spolu sedem rokov) z dôvodu viacerých deliktov spáchaných z rôznych dôvodov, okrem iného z finančnej núdze. V rokoch 1875 až 1877 bol redaktorom v Drážďanoch, následne bol činný ako spisovateľ na voľnej nohe. Spočiatku písal dedinské poviedky, humoresky a zopár románov predávaných podomovými obchodníkmi. Potom stále viac písal dobrodružné cestopisné príbehy, vďaka ktorým sa najmä po roku 1892 stal jedným z najčítanejších nemeckých autorov. Tieto romány či poviedky sa odohrávajú v exotickom prostredí najmä na Divokom Západe severnej Ameriky a v Prednom Oriente, pričom v príbehoch z Divokého Západu vystupuje ako rozprávač Old Shatterhand a ušľachtilý indiánsky náčelník Winnetou a v príbehoch z Orientu vystupuje ako rozprávač Kara Ben Nemsi a jeho sluha Hádží Halef Omar.

Tieto Mayove romány a poviedky sa vyznačujú vysoko kvalitným rozprávačským umením a bohatou fantáziou autora, pútavým dejom, spravidla víťazstvom dobra nad zlom, plnením túžby mladých čitateľov po slobode a veľkých činoch, kresťanským svetonázorom a zastávaním sa utláčaných etník (najmä Indiánov) autorom. Do roku 1899 vyšlo vyše 30 tlačených zväzkov.

V neskoršom období (na začiatku 20. storočia) May v niektorých románoch (Im Reiche des silbernen Löwen, Und Friede auf Erden!, Ardistan und Dschinnistan) písal literárnymi odborníkmi cenené pacifistické symbolické romány. Boli komplexné, po formálnej stránke veľmi vyspelé a blížili sa k surrealizmu. Okrem toho v roku 1906 napísal jednu drámu (Babel und Bibel), písal aj  duchovné básne (napr. Himmelsgedanken z roku 1900) a jedno autobiografické dielo (Mein Leben und Streben z roku 1910). Spomínané Mein Leben und Streben vyšlo aj napr. v roku 1985 ako hlavná časť knihy ICH – Karl Mays Leben und Werk, ktorá vyšla v českom preklade v roku 1992 pod názvom Já náčelník Apačů.

Mayove diela boli preložené do vyše 25 jazykov a mali mimoriadny vplyv na celé generácie mladých Nemcov i iných národov. Mnohé Mayove knihy boli sfilmované a mnohé sú hrané na Festivale Karla Maya (Karl-May-Festspiele).

## Mayove cesty po svete
Karl May o svojich cestách dokázateľne chystal vydať ďalšiu autobiografickú knihu, jej napísaniu však zabránila jeho smrť, preto o jeho cestách či necestách po svete existujú prevažne len dohady.

Hoci mnohí jeho neprajníci tvrdili, že vraj nikdy ani neopustil Nemecko, v skutočnosti K. May nielenže bohato cestoval po Európe (Anglicko, Francúzsko, Taliansko, Švajčiarsko, Maďarsko, Macedónia, Grécko a Turecko), ale dokonca niektoré svoje romány celé písal v európskych krajinách za hranicami Nemecka.

Problematickejšia je situácia, pokiaľ ide o mimoeurópsku cudzinu. K. May opakovane tvrdil, že bol v Amerike viackrát. Prvýkrát vraj po dobu jedného roka, keď mal 20 rokov (to by muselo byť okolo roku 1862/63), keď tam pracoval ako kurič na parníku, potom ako domáci učiteľ a vymeriavač železnice (čiže mimochodom podobne ako postava Old Shatterhanda na začiatku románu Winnetou I) a bol aj v indiánskej rezervácii, Skalnatých vrchoch a národnom parku; druhýkrát bol  podľa vlastného vyjadrenia v Amerike okolo roku 1869. Ďalej viacero okolností naznačuje, že v roku 1869 cestoval viacero mesiacov po severnej Afrike. Uvedené tri cesty do Ameriky a Afriky zo 60. rokov boli spochybnené nálezom jedného Karlovho listu rodičom z roku 1869, v ktorom informuje o plánovanej (ale neskôr nerealizovanej) ceste do Severnej Ameriky a ktorého text by sa dal nepriamo interpretovať aj tak, že dovtedy ešte nikdy nebol v cudzine (resp. aspoň v Severnej Amerike).

V rokoch 1874 – 1899 K. May preukázateľne nepodnikol žiadne cesty mimo Európu.

Mayove cesty mimo Európu po roku 1899 sú už bohato doložené: V rokoch 1899 – 1900 podnikol veľkú cestu po Oriente (Egypt, Palestína, Sýria, Libanon, arabská púšť, Perzia, Irak, India, Srí Lanka, Malajzia, Indonézia). Pozoruhodné je svedectvo vojenského spravodajcu nadporučíka E. Sermana (1881 – 1943; jeho svedectvo je aj tu ), ktorému majiteľ istého jeruzalemského hotela, v ktorom May vtedy dvakrát býval, povedal, že si Maya hneď všimol pre jeho znalosť arabčiny, a že May bol v hoteli vždy len krátko, lebo inak v sprievode arabského sluhu podnikal dlhé výpravy do judejských pohorí a púšte (i tu je jasná podobnosť s Kara Ben Nemsisom a jeho sluhom z Mayových románov z Orientu). V roku 1908 napokon May podnikol cestu do USA a Kanady v sprievode svojej manželky. Išlo zrejme viac-menej o cestu po rôznych turistických zaujímavostiach, i keď navštívili aj Karlových známych, indiánske rezervácie, starý vrch, v ktorom Indiáni hľadali nuggety, náboženskú obec shakerov a May mal aj prednášku. Mayova manželka po tejto ceste tvrdila, že na viacerých miestach, ktoré spolu navštívili, vrátane New Yorku, bol manžel známy, a teda dospela vtedy k presvedčeniu, že už na tých miestach v minulosti bol.

## Dielo
V slovenčine vyšli nasledujúce knihy od K. Maya (sú zoradené podľa roku vydania; v prípadoch, v ktorých sa časom menili preklady, sú uvedení aj prekladatelia):
**[[Winnetou]] - Román z divokého západu* (1928) : preklad  Otakar Ladislav Šťastný a Pavol Halaša, obsahuje len preklad 1. a 3. dielu originálu
**[[Poklad v Striebornom jazere]] - Román z divého západu* (1931): preklad Andrej Mihalik
**[[Medveďobijcov syn]] - Poviedka z ďalekého Západu* (1937) : preklad Anton Jablonský a Jozef Jablonský, neskorší preklad vyšiel pod názvom *[[Syn lovca medveďov]]*
**[[Petrolejový princ]] - Poviedka z divokého Západu* (1941) :  preklad Hana Ruppeldtová
**[[Posledná vôľa Inkova]] - Román z Južnej Ameriky* (1942): preklad Miloš Ruppeldt, neskorší preklad vyšiel pod názvom *[[Posledný Inkov odkaz]]*
**[[Vinnetou]] – I. diel* (resp. *Vinnetou – Prvý diel - Cestopisná rozprávka*) (1942, 1948); *Vinnetou – II. diel* (resp. *Vinnetou – Druhý diel - Cestopisná rozprávka*) (1945); *Vinnetou – III. diel* (resp. *Vinnetou – Tretí diel - Cestopisná rozprávka*) (1947) :  preklad Hana Ruppeldtová
**[[Červenomodrý Matuzalem]]* (1947)
**[[Lúpežná karavána]] – (Gum)* (1948) : preklad Pavol Illéš
**[[Petrolejový princ]]* (1963, 1964, 1971, 1986) :  preklad Perla Bžochová
**[[Winnetou]] I* (resp. pred rokom 1991 aj: *Winnetou – prvý diel*) (1964, 1965, 1966, 1973, 1988, 1991, 2013); *Winnetou II* (resp. pred rokom 1991 aj: *Winnetou – druhý diel*) (1965, 1966, 1973, 1992, 2013); *Winnetou III* (resp. pred rokom 1991 aj: *Winnetou  - tretí diel*) (1965, 1966, 1973, 1992, 2013) : preklad Teofil Ušák, v spomínanom roku 1966 boli vydané všetky 3 diely v jednom zväzku pod názvom *Winnetou 3 diely* (resp. *Winnetou I. II. III.*), v spomínanom roku 1988 bol vydaný len 1. diel formou troch zošitov pod názvami *Winnetou – prvý zošit*, *Winnetou – druhý zošit* a *Winnetou – tretí zošit*, v spomínanom roku 2013 boli diely vydané pod názvami *Vinnetou I*, *Vinnetou II* a *Vinnetou III*
**[[Poklad v Striebornom jazere]]* (1966, 1968, 1980, 1987, 2016) : preklad Teofil Ušák
**[[Gavalier prérie]]* (1966) : román vychádzal tiež na pokračovanie ako príloha Pionierskych novín v rokoch 1965-66.
**[[Hrdinovia prérie]]* (1966)
**[[Čierny Mustang]]* (1967, 1974)
**[[Syn lovca medveďov]]* (1967, 1969, 2000) : preklad Teofil Ušák, predchádzajúci preklad sa volal Medveďobijcov syn
**[[Old Surehand]] I* (resp. *Old Surehand – Prvý diel*; v roku 2002 pod názvom *Old Surehand*) (1967, 2002), *Old Surehand II* (resp. *Old Surehand – Druhý diel*) (1968, 1969)
**[[Za pokladmi Inkov]]* (1968, 1991) : preklad Teofil Ušák
**[[Lúpežná karavána]]* (1968) : preklad Rudolf Tandlmajer
**[[Duch Llana Estacada]]* (1968, 1970, 1999) : preklad Teofil Ušák
**[[Na Rio de la Plata]]* (1969) : preklad Perla Bžochová, ide zrejme o preklad rovnakého originálu ako kniha Za pokladmi Inkov 
**[[Púšťou]]* (1969, 1992) : preklad Tessa Žabkayová a Peter Glocko, v spomínanom roku 1992 vyšla skrátená verzia
**[[Cez divý Kurdistan]]* (1969, 1999, 2003) : preklad Vladimír Žabkay, neskorší preklad vyšiel pod názvom *[[Divokým Kurdistanom]]*
**[[Znovu na Rio de la Plata]]* (1970) : preklad Teofil Ušák
**[[V Kordillerach]] - Druhá časť románu Za pokladmi Inkov* (1970) : preklad Perla Bžochová, ide zrejme o preklad rovnakého originálu ako kniha Znovu na Rio de la Plata
**[[Posledný Inkov odkaz]]* (1971): preklad Vojtech Fronc
**[[Vianoce]]* (1994, 1995)
**[[Derviš]]* (1994) : preklad Adam Bžoch
**[[Krvná pomsta]]* – Poviedky z ciest (1994) : obsahuje poviedky Krvná pomsta, Kutb a Obchodník zo Serdeštu.
**[[V Údolí smrti]]* (1995)
**[[Old Firehand]]* (1995): obsahuje poviedky Joe Bukers, jednooký a Old Firehand. [dielo Old Firehand vyšlo aj v roku 1966 ako zvukový dokument]
**[[Páni z Königsau]]* (1995)
**[[Napoleonova posledná láska]]* (1995)
**[[Old Shatterhand]]* (1996): obsahuje poviedky Rúhač, Blizard, Both Shatters a Synovia Upsarokov.
**[[Banditi z Arizony a traja greenhorni a iné veselé príbehy z kníh Karla Maya]]* (1996)
**[[Lev pomsty]]* (1997) : obsahuje poviedky To-kei-chun, Lev krvnej pomsty a Nebeské svetlo
**[[Winnetou]] IV. – Posledné tajomstvo Winnetoua* (resp. bez bodky za "IV"; v roku 2018: *Winnetou IV. – Winnetouovi dedičia*) (1997, 2018) 
**[[Lovec soboľov]]* (1997)
**[[Winnetou a Old Shatterhand]]* (1997)
**[[Čarodejnica Durimeh]]* (1998) : obsahuje poviedky Es Ssabbi - prekliaty a Hádanka.
**[[Lovci ľudí]]* (2000, 2003)
**[[Mahdí]]* (2002)
**[[V Sudáne]] (2003)
**Derviš (2004) : preklad Martin Krankus
**[[Kráľovná púšte]]* (2004) 
**[[Knieža bledých tvárí]] I.* (2005); *Knieža bledých tvárí II.* (2006); *Knieža bledých tvárí III.* (2007)
**[[Duch Llana Estacada]]* (2010) : preklad Milan Krankus
**[[Púšťou]]* (2014): preklad Miroslav Mračko
**[[Z Bagdadu do Istanbulu]]* (2015)
**[[V balkánskych roklinách]]* (2016)
**[[V Zemi Škipetarov]]* (2017)
**[[Divokým Kurdistanom]]* (2017) : preklad Miroslav Mračko
**[[Žut]]* (2017)
**[[Vinnetou – Winnetou]]* (2019) : preklad Miroslav Šatka, dvojjazyčná kniha
**[[S Vinetuom v Mexiku]]* (2019)
**[[S Vinetuom v Afrike]]* (2020)

## Filmy
Podľa románov Karla Maya bolo natočených veľa filmov. Na Slovensku je najslávnejšia séria z rokov 1962–1965 Poklad na Striebornom jazere a Vinnetou I. – III.. V týchto filmoch hralo veľa slávnych hercov. Medzi inými Pierre Brice ako Vinnetou, Lex Barker ako Old Shatterhand alebo Terence Hill. Svojou hudbou sa preslávil skladateľ Martin Böttcher.

Zoznam filmov a seriálov :
*Auf den Trümmern des Paradieses (1920), nemý film
*Die Todeskarawane (v češtine: Karavana smrti; 1920), nemý film
*Die Teufelsanbeter (v češtine: Uctívači ďábla ; 1921), nemý film
*Durch die Wüste (v češtine: Ve stínu Padišaha; 1936), prvý zvukový film podľa knihy K. Maya, réžia J.A. Hübler-Kahla
*Die Sklavenkarawane (v češtine: Karavana otroků; 1958), prvý farebný film nemeckej firmy Bavaria, réžia Georg Marischka a Ramón Torrado
*Der Löwe von Babylon (v češtine: Babylonský lev; 1959), nemecko-španielska koprodukcia, réžia Johannes Kai (známy aj ako Hanns Wiedmann) a Ramón Torrado
*Poklad na Striebornom jazere (Der Schatz im Silbersee, 1962), réžia Harald Reinl
*Mit Karl May im Orient (1963), TV seriál, réžia Francesco Stefani 
*Vinnetou I. (Winnetou - 1. Teil, 1963), prvá časť, réžia Harald Reinl.
*Old Shatterhand (Old Shatterhand, 1964), réžia Hugo Fregonese.
*Žut (Der Schut, 1964), réžia Robert Siodmak.
*Vinnetou II. (iný slovenský názov: Vinnetou II. – Červený gentleman) (Winnetou - 2. Teil, 1964), druhá časť, réžia Harald Reinl.
*Vinnetou uprostred supov (iný slovenský názov: Medzi supmi) (Unter Geiern, 1964), réžia Alfred Vohrer.
*Poklad Aztékov (Der Schatz der Azteken, 1965), réžia Robert Siodmak.
*Pyramída boha Slnka (Die Pyramide des Sonnengottes, 1965), réžia Robert Siodmak.
*Petrolejový princ (Der Ölprinz, 1965), réžia Harald Philipp.
*Cez divoký Kurdistan (Durchs wilde Kurdistan, 1965), réžia Franz Joseph Gottlieb.
*Vinnetou III. (iné slovenské názvy: Vinnetou III. - Posledný výstrel, Winnetou - Posledný výstrel ) (Winnetou - 3. Teil, 1965), tretia časť, réžia Harald Reinl.
*Old Surehand (Old Surehand - 1. Teil, 1965), réžia Alfred Vohrer.
*V ríši strieborného leva (Im Reiche des silbernen Löwen, 1965), réžia Franz Joseph Gottlieb.
*Poklad Inkov (Das Vermächtnis des Inka, 1965), réžia Georg Marischka.
*Vinnetou a miešanka Apanači (iný slovenský názov: Winnetou a miešanka Apanači) (Winnetou und das Halbblut Apanatschi, 1966), réžia Harald Philipp.
*Old Firehand (Winnetou und sein Freund Old Firehand, 1966), réžia Alfred Vohrer.
*Vinnetou v Údolí smrti (iný slovenský názov: Winnetou a Old Shatterhand v Údolí smrti) (Winnetou und Shatterhand im Tal der Toten, 1968), réžia Harald Reinl.
*Kara Ben Nemsi Effendi (1973-1975), seriál, réžia Günter Gräwert
*Vinnetou (Winnetou le Mescalero, 1980), seriál, réžia Marcel Camus
*Das Buschgespenst (1986), NDR, réžia Vera Loebner
*Präriejäger in Mexiko (1988), 2-dielny TV film NDR, réžia Hans Knötzsch
*Winnetous Rückkehr (1998), réžia Marijan David Vajda
*Winnetou (Winnetou, 2016), trojdielny televízny film/seriál, réžia Philipp Stölzl

Všetky filmy, ktoré majú vyššie na prvom mieste uvedený slovenský názov, boli premietané a/alebo vysielané na Slovensku. Z nich však (prinajmenšom do začiatku 21. storočia) slovenský dabing mal len film Vinnetou III., film Poklad Inkov  a seriály z roku 1980 a 2016, všetky ostatné majú český dabing.

## Zdroje

## Externé odkazy
* Karel May - Mayovky na Internetu

## Iné projekty

Kategória:Nemeckí spisovatelia
Kategória:Osobnosti na nemeckých poštových známkach